Суринамски брашнояд
Суринамският брашнояд (Oryzaephilus surinamensis) е малък бръмбар от семейство Cucujidae, разпространен и в България.

Общи сведения 
 Дължина на тялото: около 2—2,5 mm.
 Хитиновата обвивка е кафява, тялото е издължено, тясно и плоско. Устният апарат е от гризещ тип. Имат бухалковидни антени със средна големина. От двете страни на гърдите са разположени по шест зъбчати проекции. Ларвите са бели до жълтеникави.

Разпространение 
Суринамският брашнояд има повсеместно разпространение. Складов неприятел.

Размножаване 
Женската снася до 400 яйца по житни и зърнени храни, брашно (откъдето идва името му), сушени плодове и подправки. Ларвите се развиват бързо, особено на влажни места (с относителна влажност на въздуха над 14%), като се хранят със складираните продукти. Какавидират в пукнатини и пролуки. Ларвите завършват развитието си за 4-6 седмици в зависимост от температурата на въздуха. Възрастните индивиди понякога живеят дълго, до 3 години.

Външни препратки 
 Снимка

Silvanidae